section_heading: Povijest
paragraph_text: Prve posude ljudi su koristili još od paleolitika. Posude su tada bili predmeti pronađeni u prirodi koji su mogli poslužiti svrsi posude, a kasnije su ih ljudi samo počeli izrađivati od kamena, drva, a od neolitika i od gline. Ispočetka ih nisu pekli, pa su stoga bile kratkotrajne. Posude trajno zadržavaju svoj oblik tek nakon što se ispeku na temperaturi od najmanje 500 °C.